**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?
 **Яуап: ҡушма һөйләм**
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***…*** *1930 йыл ойошторолған.* ***…*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***…*** *эшләүселәрҙең күҙәтеүе аҫтында бөтә йәнлектәр һәм* ***…*** *йәшәй. Ғалимдар* ***…*** *йәшәүсе хайуандарҙың тормошон өйрәнәләр.*

**Яуап: *Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул 1930 йылда ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Ҡурсаулыкта эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар унда йәшәүсе хайуандарҙың тормошон өйрәнәләр***

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

***Яуап: Өфө – Башҡортостандың баш ҡалаһы.***

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап: Фәнни популяр стиль.***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Яуап: Йәштәш, ҡолау, яратыу, ваҡыт, матур, сабый.*

***Яуап: Йәштәш – тиңдәш, тиҫтер***

***Ҡолау-йығылыу,килеп төшөү,
Яратыу-һөйөү,оҡшатыу
Вакыт-мәл,саҡ,осор
Матур-һылыу,гүзәл,нәфис, күркәм
Сабый-бәпес, бала***

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара*

*Душа нараспашку*

*Глаза на мокром месте*

*Сыграть в ящик*

*Кот наплакал*

*Бить баклуши*

*Пристал как банный лист*

*Водить за нос*

*Выеденного яйца не стоит*

*На душе кошки скребут.*

***Яуап:***

 ***Два сапога пара – ишәй менән ҡушай***

***Душа нараспашку - эсендәге тышында, бер ҡатлы***

***Глаза на мокром месте - күҙенән йәше кипмәй***

***Сыграть в ящик – яҙмыш менән уйнау***

***Кот наплакал - бер тамсы,***

***Бить баклуши – түшәмгә төкөрөп ятыу, эт һуғарыу***

***Пристал как банный лист- өҙмәй ҙә ҡуймай***

***Водить за нос – кәкре ҡайынға терәп китеү***

***Выеденного яйца не стоит - бер тин тормай***

***На душе кошки скребут. - күңелгә ут төртөү, күңелде тырнап тора***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан, борсаҡ сәсә, тирмәне шәп тарта, теш ҡайрау, ҡойороҡ болғау, мамай заманында, дөйә ҡойроғо ергә еткәс.*

***Яуап: Алты барып йәйәү ҡайтҡан- буш эш, һөҙөмтәһе юҡ,***

***борсаҡ сәсә-маҡтаныу***

 ***тирмәне шәп тарта,--- ашауға ныҡ***

***теш ҡайрау- асыу һаҡлау***

 ***ҡойороҡ болғау- ярарға тырышыу***

***мамай заманында – борон заманда, элек***

***дөйә ҡойроғо ергә еткәс- булмаҫтай эш***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

***Яуап:***

***Бо-рон-ғо –асыҡ ижек -ябыҡ ижек- асыҡ ижек***

***,а-рыҫ-лан-асыҡ, ябыҡ,ябыҡ***

 ***Ет-меш- ябыҡ, ябыҡ***

***Мө-хәб-бәт- асыҡ, ябыҡ, ябыҡ***

 ***Ҡур-ҡаҡ- ябыҡ, ябыҡ***

 ***Ал-маш-сы- ябыҡ, ябыҡ, ябыҡ***

1. ***Ҡара диңгеҙ*** *һүҙенең яһалышын аңлатып яҙырға?-* ***ҡушма һүҙ***
2. ***Юлдаш, ҡурайсы һүҙҙәренең ялғау төрөн билдәләгеҙ?***

*Яуап:* ***Юл- даш- яһаусы ялғау, ҡурай-сы- яһаусы ялғау***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

**Яуап: коллектив күплек формаһы**

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**Яуап: төшөм килештә**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Яуап: сифат**

1. ***Фото, код, ток*** *һүҙҙәрендәге О хәрефе ҡайһы килеш ялғауында һаҡланмай****?***

**Яуап: эйәлек һәм төшөм килештә һаҡланмай, тик былар рус һүҙҙәре, яҙылыш буйынса башҡорт теленең килеш ялғауҙарына буйһонмай**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап: уға- зат алмашы***

 ***Ошо- күрһәтеү алмашы***

 ***Һәр- билдәләү***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: ҡушма ҡылымдар***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

 **Яуап: бойороҡ**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

Яуап: **Башҡортостаным, *Бүздәгем,* *әсәйем, телдәре тыуған яҡтарым, Урал бөркөтө*- төп килеш**

***Тыуған илкәйемдең Бүздәк һауаһының,- эйәлек килеш***

***Һағыштарымдан- сығанаҡ килеш***

***Йөрәккәйемә- төбәү килеш***

***яҙын, көҙөн, ҡышын, йәйҙәрен- төшөм килеш***

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап: омофон***

1. Антоним, синоним, омоним һүҙлектәре ниндәй төркөмгә ҡарай?

**Яуап: лексик**